สพฐ.ออกปฏิทินการรับนักเรียนใหม่ โดยนักเรียนชั้น ม.1 และ ม.4 รับสมัครตั้งแต่วันนี้-12 พฤษภาคม 2563
สพฐ.ออกปฏิทินการรับนักเรียนใหม่ โดยนักเรียนชั้น ม.1 และ ม.4 รับสมัครตั้งแต่วันนี้-12 พฤษภาคม 2563นายอำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ได้เซ็นลงนามคำสั่งหนังสือถึงผู้อำนวยการสำนักงานเขตพื้นที่การศึกษา (สพท.) ทั่วประเทศเรื่อง แนวทางการรับนักเรียน ปีการศึกษา 2563 เพื่อให้สำนักงานเขตพื้นที่การศึกษาและโรงเรียนในสังกัดสำนักงานคณะกรรมการการศึกษาขั้นพื้นฐาน (สพฐ.) นำไปเป็นแนวปฏิบัติละเอียดทราบแล้วโดย สพฐ.ได้ปรับปฏิทินการรับนักเรียน สังกัดสำนักงานคณะกรรมการการศึกษาขั้นพื้นฐาน ปีการศึกษา 2563 ให้สอดคล้องกับประกาศการขยายระยะเวลาการประกาศสถานการณ์ฉุกเฉินในทุกเขตท้องที่ทั่วราชอาณาจักร และเพื่อให้เกิดความชัดเจนในทางปฏิบัติเกี่ยวกับการรับนักเรียนระดับชั้นมัธยมศึกษาปีที่ 1 และระดับชั้นมัธยมศึกษาปีที่ 4  โดยให้ถือปฏิบัติอย่างเคร่งครัด สำหรับปฎิทินม.1 รับสมัคร วันนี้ -12 พฤษภาคม 2563 สอบคัดเลือกนักเรียนทั่วไปและเงื่อนไขพิเศษ วันที่  30 พฤษภาคม 2563 ประกาศผล 3 มิถุนายน 2563  การจับสลาก พร้อมประกาศผล วันที่ 5 มิถุนายน 2563 รายงานตัวและมอบตัวพร้อมกันวันที่ 6-8 มิถุนายน 2563 ส่วน ม.4 รับสมัคร วันนี้-12 พฤษภาคม 2563 โรงเรียนที่เปิดสอน ม.ต้น และม.ปลาย รับนักเรียน ม.3 ที่จบจากโรงเรียนเดิม ขึ้นม.4 ตามปฏิทินที่โรงเรียนกำหนดเดิม สอบคัดเลือกนักเรียนทั่วไปและเงื่อนไขพิเศษ วันที่ 31 พฤษภาคม 2563 ประกาศผล วันที่ 4 มิถุนายน 2563 รายงานตัวและมอบตัวพร้อมกัน วันที่ 9-11 มิถุนายน 2563